Antanas Saulaitis

Antanas Saulaitis (1939 m. gegužės 28 d. Kaune – 2025 m. balandžio 18 d. Vilniuje)Mirė kunigas Antanas Saulaitis: „turėjo drąsos pradėti tai, ko Lietuvoje nėra buvę“. LRT. 2025-04-18. Nuoroda tikrinta 2025-04-18. – Lietuvos kunigas jėzuitas, pedagogas, JAV lietuvių visuomenės veikėjas.Antanas Balašaitis. Antanas Vytautas Saulaitis. Visuotinė lietuvių enciklopedija. 2018-08-01. Nuoroda tikrinta 2023-12-30.

 Biografija 
Antrojo pasaulinio karo pabaigoje išvyko iš Lietuvos, 1949 m. su šeima emigravo į JAV. Fairfieldo universitete baigęs chemijos bakalauro studijas, Bostono universitete įgijo filosofijos, teologijos ir chemijos magistro laipsnius.

1961 m. įstojo į Jėzaus Draugiją, 1969 m. įšventintas kunigu. Dirbo Brazilijoje, San Paulo lietuvių parapijos vikaru, 1970–1977 m. vadovavo Čikagos Jaunimo centrui, vėliau – už Lietuvos ribų gyvenančių lietuvių jėzuitų vyresnysis. 1997 m. paskirtas į Lietuvą, iki 2003 m. ėjo Lietuvos ir Latvijos jėzuitų provincijolo pareigas, aktyviai bendradarbiavo spaudoje, dalyvavo skautų sąjūdyje, užsienio lietuvių jaunimo organizacijų veikloje, dėstė Vilniaus universitete, Mykolo Romerio universitete, Dailės akademijoje. Kelių knygų, populiarių vadovėlių studentams autorius. 2006 m. rugpjūčio mėn. perkeltas į Čikagą.Antanas Saulaitis SJ atsako į Vilniaus šv. Kristoforo gimnazijos klausimyną. Bernardinai.lt. 2012-09-05. Nuoroda tikrinta 2023-12-30.

 Bibliografija 
 Lietuvių misijos Amazonėje, Vilnius, 2003 m.
 Kaip atrodo dvasios?, vaikams, Vilnius, 2010 m.

 Šaltiniai 

Kategorija:Lietuvos pedagogai
Kategorija:Lietuvos skautai
Kategorija:JAV lietuviai
Kategorija:Lietuvos kunigai
Kategorija:Lietuvos jėzuitai